S-241/2022

Mál þetta, sem þingfest var og dómtekið fimmtudaginn 24. ágúst sl., er höfðað með ákæru lögreglustjórans á Suðurlandi þann 17. maí sl., sem barst dóminum þann 8. júní sl., á hendur S-kvk-þgf Þ-kvk-þgf, [...]

I. fyrir umferðarlagabrot

með því að hafa, fimmtudaginn 20. maí 2021, ekið bifreiðinni [...] um Suðurlandsveg við bifreiðasölu Toyota í Sveitarfélaginu Árborg, óhæf til að stjórna bifreiðinni örugglega vegna áhrifa ávana- og fíkniefna (í blóði mældist amfetamín 1100 ng/ml). (318- 2021- xxxx)

II. fyrir umferðarlagabrot

með því að hafa, laugardaginn 12. júní 2021, ekið bifreiðinni [...] suður Reykjanesbraut við IKEA í Garðabæ, óhæf til að stjórna bifreiðinni örugglega vegna áhrifa ávana- og fíkniefna (í blóði mældist amfetamín 1500 ng/ml). (007 - 2021-xxxxx)

III. fyrir umferðarlagabrot

með því að hafa, þriðjudaginn 5. október 2021, ekið bifreiðinni [...]austur Borgartún í Reykjavík, óhæf til að stjórna bifreiðinni örugglega vegna áhrifa ávana- og fíkniefna (í blóði mældist amfetamín 80 ng/ml). (007- 2021- xxxxx)

IV. fyrir umferðarlagabrot

með því að hafa, sunnudaginn 10. október 2021, ekið bifreiðinni [...] norður Lönguhlíð og þaðan austur Miklubraut í Reykjavík, óhæf til að stjórna bifreiðinni örugglega vegna áhrifa ávana- og fíkniefna (í blóði mældist amfetamín 505 ng/ml).

(007- 2021- xxxxx)

V. fyrir umferðarlagabrot

með því að hafa, mánudaginn 11. október 2021, ekið bifreiðinni [...] norður Grensásveg í Reykjavík, óhæf til að stjórna bifreiðinni örugglega vegna áhrifa ávana-og fíkniefna (í blóði mældist amfetamín 460 ng/ml). (007- 2021- xxxxx)

Teljast brot ákærðu samkvæmt ákæruliðum I.- V. varða við 1. mgr., sbr. 2. mgr. 50. gr. umferðarlaga nr. 77, 2019, sbr. 1. mgr. 95. gr. sömu laga.

Þess er krafist að ákærða verði dæmd til refsingar, til að sæta sviptingu ökuréttar samkvæmt 99. og 101. gr. umferðarlaga nr. 77, 2019 og til greiðslu alls sakarkostnaðar.

Ákærða mætti ekki við þingfestingu málsins þrátt fyrir lögmæta birtingu ákæru þann 6. júli sl., ásamt fyrirkalli þar sem þess var getið að málið kynni að verða dæmt að ákærðu fjarstaddri. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærða hefur gerst sek um þá háttsemi sem henni er gefin að sök í ákæru og þar þykir rétt færð til refsiákvæða. Ákærða hefur með háttsemi sinni unnið sér til refsingar. Samkvæmt framlögðu sakavottorði hefur ákærða einu sinni áður sætt refsingu, en henni var þann 9. janúar 2020 gerð sekt meðal annars vegna aksturs undir áhrifum fíkniefna.

Ákærða er nú fundinn sek um akstur undir áhrifum fíkniefna og er brot hennar ítrekað. Refsing ákærðu er hæfilega ákveðin 1.350.000 kr. í sekt til ríkissjóðs, sem ákærðu ber að greiða innan fjögurra vikna frá birtingu dóms þessa en sæta ella fangelsi í 44 daga. Með vísan til 101. og 102. gr. umferðarlaga nr. 50/1987, með síðari breytingum sem og dómvenju, ber að svipta ákærðu ökurétti í fimm ár, frá birtingu dóms þessa að telja. Með vísan til 235. gr. laga nr. 88/2008 um meðferð sakamála, með síðari breytingum, ber að dæma ákærðu til greiðslu alls sakarkostnaðar, sem nemur samkvæmt yfirliti lögreglu samtals 483.326 kr.

S-kvk-nf I-kvk-nf, löglærður aðstoðarmaður dómara, kveður upp dóm þennan.

DÓMSORÐ:

Ákærða, S-kvk-nf Þ-kvk-nf, greiði 1.350.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 44 daga.

Ákærða er svipt ökurétti í fimm ár.

Ákærða greiði allan sakarkostnað, 483.326 krónur.

S-kvk-nf I-kvk-nf.